Aktrise se Oscar op toekenningsaand gesteel | Maroela Media
Frances McDormand (Foto: Jordan Strauss/Invision/AP)
Die Amerikaanse aktrise Frances McDormand is weer met haar Oscar-beeldjie herenig nadat dié toekenning Sondagaand kort ná die toekenningsgeleentheid in Los Angeles gesteel is.
Die nuuswebwerf CBS berig 'n 47-jarige man is kort ná die voorval in hegtenis geneem.
Rosario Herrera, 'n Amerikaanse polisiewoordvoerder, het aan die webwerf gesê die man is steeds in polisieaanhouding en sy borgtog is gestel op $20 000.
McDormand se beeldjie is volgens die BBC by die Governor's Ball, die partytjie ná afloop van die Oscars-toekenningsaand, gesteel. Die 47-jarige verdagte het vermoedelik 'n kaartjie na die geleentheid gehad.
Die aktrise se naam was reeds op die beeldjie gegraveer voordat dit gesteel is.
'n Woordvoerder vir McDormand het Maandag aan USA Today gesê die aktrise is dankbaar oor die polisie se vinnige reaksie. "Fran en Oscar is gelukkig herenig en geniet 'n In-n-Out-burger ['n kitskosrestaurant] saam," het sy gesê.
McDormand is Sondagaand met dié toekenning vereer as beste aktrise vir haar rol in Three Billboards outside Ebbing, Missouri.
Die aktrise het in haar aanvaardingstoespraak onder meer verwys na diversiteit in die vorm van 'n bykomende klousule in 'n kunstenaar se kontrak wat bepaal dat die rolverdeling en die filmspan verteenwoordigers van verskillende kultuur- of rassegroepe betrek.
McDormand het in 1997 ook 'n Oscar-toekenning vir beste aktrise vir haar rol in die fliek Fargo ontvang. Sy is reeds drie keer vantevore vir 'n Oscar benoem.
Vinnige optredevan die Amerikaanse polisie. Die bekendste sin in SA is: "Niemand is nog oor die voorval in hegtenis geneem nie."
Ek het min of meer n idee hoe die dief lyk.
Amper vra ek waar was dit in SA toe lees ek die VSA. Toe begin ek wonder was dit een van die herverdeelers en onteiners wat daar gaan kuier het en n kaartjie by n koruptenaar gekry het, wat in elk geval nie vergesog kan wees nie. So daar is ook herverdeelers en onteiners in die VSA en nie net in afrika nie. Oom Danald sal ook moet wakker slaap.